#

#  **ΕΛΛΗΝΙΚΗ ΔΗΜΟΚΡΑΤΙΑ**

**ΔΗΜΟΣ ΛΕΒΑΔΕΩΝ ΑΝΑΡΤΗΤΕΑ ΣΤΗ ΔΙΑΥΓΕΙΑ**

##  ΑΡΙΘΜ.ΠΡΩΤ: 4721

 **Λιβαδειά 12 /3/2024**

**ΑΠΟΣΠΑΣΜΑ**

Από το πρακτικό της αριθμ.2024-9ης ΤΑΚΤΙΚΗΣ Συνεδρίασης –

 του Δημοτικού Συμβουλίου Λεβαδέων

**Αριθμός απόφασης 65**

**ΘΕΜΑ :** **΄Eγκριση σχεδίου κανονιστικής απόφασης περί καθορισμού Δημοτικών Κοινόχρηστων Χώρων προς παραχώρηση χρήσης για το έτος 2024.(Η αριθμ.38/2024 Απόφαση της Δημοτικής Επιτροπής)**

Στη Λιβαδειά σήμερα την 8η Μαρτίου 2024, ημέρα Παρασκευή και ώρα 20:00 , συνήλθε δια ζώσης σε  **τακτική** συνεδρίαση το Δημοτικό Συμβούλιο του Δήμου, μετά από την 4152/4-3-2024   έγγραφη πρόσκληση της Προέδρου του Δημοτικού Συμβούλου κας.Χέβα Αθανασίας (Νάνσυ), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >> (αντικατάσταση του άρθρου  67 του Ν.3852/2010) και του άρθρου 6 του Ν. 5056/ 2023 «Αναμόρφωση του συστήματος διακυβέρνησης ΟΤΑ α΄και β¨βαθμού, …..και λοιπές διατάξεις του Υπουργείου Εσωτερικών».

Η Πρόεδρος του Δημοτικού Συμβουλίου κήρυξε την έναρξη της συνεδρίασης και διαπιστώθηκε ότι υπάρχει νόμιμη απαρτία, επειδή σε σύνολο 25 συμβούλων ήταν παρόντες οι παρακάτω αναφερόμενοι 19 δημοτικοί σύμβουλοι :

 **ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | ΑΓΝΙΑΔΗΣ ΠΑΝΑΓΙΩΤΗΣ ( ΝΟΤΗΣ )  | 1 | ΤΖΑΘΑΣ ΓΕΩΡΓΙΟΣ  |
|  | ΓΚΩΝΙΑΣ ΚΩΝΣΤΑΝΤΙΝΟΣ  | 2 | ΤΖΟΥΒΑΡΑΣ ΝΙΚΟΛΑΟΣ  |
|  | ΙΩΑΝΝΙΔΗΣ ΒΑΣΙΛΕΙΟΣ  | 3 | ΔΗΜΟΥ ΙΩΑΝΝΗΣ |
|  | ΚΑΛΛΙΑΝΤΑΣΗΣ ΧΡΗΣΤΟΣ  | 4 | ΜΗΤΑΣ ΑΛΕΞΑΝΔΡΟΣ |
|  | ΚΑΤΗΣ ΧΑΡΑΛΑΜΠΟΣ  | 5 | ΣΑΓΙΑΝΝΗΣ ΜΙΧΑΗΛ  |
|  | ΚΑΦΡΙΤΣΑΣ ΔΗΜΗΤΡΙΟΣ  | 6 | ΜΙΧΑΣ ΔΗΜΗΤΡΙΟΣ  |
|  | ΛΙΑΝΟΣ ΓΕΩΡΓΙΟΣ  | 7 | ΜΙΧΑΣ ΔΗΜΗΤΡΙΟΣ  |
|  | ΠΑΠΑΒΑΣΙΛΕΙΟΥ ΑΙΚΑΤΕΡΙΝΗ  |   |  |
|  | ΠΛΙΑΚΟΣΤΑΜΟΣ ΚΩΝ/ΝΟΣ  |  |  |
|  | ΠΟΛΥΤΑΡΧΟΥ ΛΟΥΚΑΣ  |  | Οι οποίοι δεν παραβρέθηκαν  |
|  | ΤΟΛΙΑΣ ΔΗΜΗΤΡΙΟΣ  |  | αν και κλήθηκαν νόμιμα |
|  | ΤΟΥΜΑΡΑΣ ΒΑΣΙΛΕΙΟΣ  |  |  |
|  | ΧΕΒΑ ΑΘΑΝΑΣΙΑ ( ΝΑΝΣΥ)  |  |  |
|  | ΤΑΓΚΑΛΕΓΚΑΣ ΙΩΑΝΝΗΣ  |  |  |
|  | ΚΑΛΟΓΡΗΑΣ ΑΘΑΝΑΣΙΟΣ  |  |  |
|  | ΜΕΡΤΖΑΝΗΣ ΚΩΝ/ΝΟΣ |  |  |
|  | ΓΕΡΟΝΙΚΟΛΟΥ ΛΑΜΠΡΙΝΗ  |  |  |
|  | ΑΡΚΟΥΜΑΝΗΣ ΠΕΤΡΟΣ  |  |  |
|  | ΚΟΤΡΟΓΙΑΝΝΟΣ ΓΕΩΡΓΙΟΣ  |  |  |

 Στη συνεδρίαση παρευρέθηκε ο προσκληθείς δήμαρχος κ. Δημήτριος Καραμάνης .

 Η Πρόεδρος του Δημοτικού Συμβουλίου εισηγούμενη το 9*Ο* θέμα της ημερήσιας διάταξης της υπ΄αριθμ. 4152/4-3-2024   Πρόσκλησης η Πρόεδρος έθεσε υπόψη των μελών του Δημοτικού Συμβουλίου , την υπ αριθμ. 38/2024 Απόφαση της Δημοτικής Επιτροπής σύμφωνα με την οποία  **εισηγείται** ομόφωνα στο Δημοτικό Συμβούλιο σύμφωνα με τα άρθρα 73 και 75 του Ν. 3852/2020 τον καθορισμό των Δημοτικών Κοινοχρήστων Χώρων προς ενοικίαση, για το έτος 2024 του Δήμου Λεβαδέων , αφού ελήφθησαν υπόψη και οι γνωμοδοτήσεις των αρμοδίων τοπικών οργάνων δηλαδή των Δημοτικών Κοινοτήτων.

Η Πρόεδρος ζήτησε από τα μέλη του Δημοτικού Συμβουλίου να τοποθετηθούν επί του θέματος.

Το λόγο ζήτησε και πήρε η επικεφαλής της παράταξης «ΛΑΙΚΗ ΣΥΣΠΕΙΡΩΣΗ» δημοτική σύμβουλος κα. Λαμπρινή Γερονικολού η οποία είπε ότι συμφωνεί με τους χώρους προς ενοικίαση ενώ παράλληλα εξέφρασε την ανησυχία της διότι παρότι έχουν εκδοθεί σχετικές αποφάσεις αυτές καταστρατηγούνται . Διαπιστώνεται δηλαδή ότι έχουν επεκταθεί κατά πολύ οι χώροι που καταλαμβάνονται από τους ιδιοκτήτες των καταστημάτων υγειονομικού ενδιαφέροντος (τζαμαρίες,ζαρντινιέρες , παρτέρια κ.λ.π) εις βάρος των πεζών πολιτών. Τόνισε ότι θα πρέπει με κάποιο τρόπο να επανέλθουν οι χώροι στην προ covid εποχή . Ζήτησε επίσης να γίνει έλεγχος στον χώρο που καταλαμβάνουν οι ιδιοκτήτες περιπτέρων και να μπουν κάποιοι φραγμοί.

Απαντώντας ο κ. Δήμαρχος είπε ότι η Δημοτική Αστυνομία παρότι δεν είναι επαρκώς επανδρωμένη έχει ήδη αρχίσει τους ελέγχους , έχει επιβάλει πρόστιμα για παραβάσεις που διαπιστώνει και τα αποτελέσματα έχουν αρχίσει να φαίνονται . Ανεξάρτητα του οποιουδήποτε κόστους πάντως η Δημοτική Αρχή, θα στηρίξει την διόρθωση της σημερινής κατάστασης και αυτό θα επιτευχθεί με αλλαγή της ισχύουσας μέχρι σήμερα νοοτροπίας.

Το Δημοτικό Συμβούλιο μετά από διαλογική συζήτηση και αφού έλαβε υπόψη του:

* τις διατάξεις των άρθρων 72& 74 του Ν. 4555/2018 (αντικατάσταση του άρθρου 65, 67 του Ν. 3852/2010) **,**
* Τις διατάξεις της υπ΄αριθμ 375/2022 εγκυκλίου του ΥΠ.ΕΣ. (ΑΔΑ: Ψ42Π46ΜΤΛ6-4ΙΓ) «Λειτουργία Δημοτικού Συμβουλίου»
* τις διατάξεις του άρθρου 5 του Ν. 5056/2023 (τροποποίηση του άρθρου 67 του ν. 3852/2010
* Την υπ΄αριθμ 38/2024 απόφαση της Δημοτικής Επιτροπής
* Τις αποφάσεις των Δημοτικών Κοινοτήτων ήτοι: -Την αριθ. 3/2024 απόφαση της Κοινότητας Λιβαδειάς ,-Την αριθ. 3/2024 απόφαση της Κοινότητας Κυριακίου,-Την αριθ. 3/2024 απόφαση της Κοινότητας Αγίου Γεωργίου,- Την αριθ. 1/2024 απόφαση της Κοινότητας Δαυλείας,- Την αριθ. 1/2024 απόφαση της Κοινότητας Χαιρώνειας,- Την αριθ. 3/2024 απόφαση της Κοινότητας Αγίας Τριάδας,- Την αριθ. 2/2024 απόφαση της Κοινότητας Κορώνειας,-Την αριθ. 1/2024 απόφαση της Κοινότητας Αγίας ΄Αννας,- Την αριθ. 1/2024 απόφαση της Κοινότητας Λαφυστίου - Το με αριθ. πρωτ. 2021/31-01-2024 έγγραφο της Κοινότητας Ρωμέϊκου,- Το με αριθ. πρωτ. 2024/31-01-2024 έγγραφο της Κοινότητας Προσηλίου, -Το με αριθ. πρωτ. 2026/31-01-2024 έγγραφο της Κοινότητας Θουρίου,- Το με αριθ. πρωτ. 2027/31-01-2024 έγγραφο της Κοινότητας Βασιλικών,- Το με αριθ. πρωτ. 1544/24-01-2024 έγγραφο της Κοινότητας Μαυρονερίου,- Το με αριθ. πρωτ. 2075/31-01-2024 έγγραφο της Κοινότητας Παρορίου
* Τις διατάξεις του Β.Δ. 24-9/20-10-1958 όπως αντικαταστάθηκε από το άρθρο 3 του Ν. 1080/80
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε στην συνεδρίαση
* Την μεταξύ των μελών του συζήτηση σύμφωνα με τα πρακτικά.

**ΑΠΟΦΑΣΙΖΕΙ ΟΜΟΦΩΝΑ**

**Καθορίζει** τους προς ενοικίαση Δημοτικούς Κοινόχρηστους Χώρους για το έτος 2024, ως κατωτέρω:

**1.**  Δημοτική Κοινότητα **Λιβαδειάς**

Ι .Καθορίζει τα τμήματα των κοινόχρηστων χώρων της Δημοτικής Κοινότητας Λιβαδειάς που μπορούν να παραχωρηθούν για χρήση:

Α) ΠΕΖΟΔΡΟΜΙΑ ΣΧ. ΠΟΛΕΩΣ

Τα τμήματα όλων των πεζοδρομίων (παλαιών & νέων που έχουν κατασκευαστεί ή που κατασκευάζονται) που απομένουν ή αν απομένουν μετά την αφαίρεση πεζοδρομίου 1,60 μ. (όπως πεζοδρόμια των οδών Σοφοκλέους, Ι. Περγαντά, Αισχύλου, Καραγιαννοπούλου, Ι. Ανδρεαδάκη, Δ. Παπασπύρου, Τσόγκα κ.α.).

1) Για τοποθέτηση τραπεζιών και καθισμάτων ΚΥΕ ύστερα από γνώμη του Τμήματος της Τροχαίας.

2) Για οικοδομικοτεχνικές εργασίες (τοποθέτηση οικοδομικών υλικών)

3) Για τοποθέτηση εμπορευμάτων

4) Για τοποθέτηση ψυγείων στα περίπτερα.

Β) ΠΛΑΤΕΙΕΣ

Τμήματα κοινόχρηστων χώρων στις κάτωθι πλατείες, ΜΟΝΟ επί των προσόψεων των ΚΥΕ ή τις προβολές τους με απαραίτητη προϋπόθεση να απομένει το αναγκαίο πλάτος πεζοδρομίου για την διέλευση των πεζών:

α) Πλατεία Εθνικής Αντίστασης

 β) Πλατεία Μαγιάκου (Ταμπάχνα)

γ) Πλατεία Οδ. Ανδρούτσου

δ) Πλατεία Αγ. Μελετίου

ε) Πλατεία μπροστά από το Δικαστικό Μέγαρο

στ) Πλατεία Αθ. Διάκου-Μητροπόλεως

ζ) Πλατεία οικισμού Ελικώνα, Ανάληψης & Τσουκαλάδων

η) Πλατεία Λάμπρου Κατσώνη (πάρκο), καθώς επίσης και το τμήμα που βρίσκεται κάτω από το τοιχίο του πάρκου επί της οδού Σοφοκλέους.

 Γ) ΚΟΙΝΟΧΡΗΣΤΟΙ ΧΩΡΟΙ

 Τμήματα των κάτωθι κοινόχρηστων χώρων επί των προσόψεων των ΚΥΕ για τοποθέτηση τραπεζιών και καθισμάτων με απαραίτητη προϋπόθεση να απομένει το αναγκαίο πλάτος πεζοδρομίου ή χώρου για την διέλευση των πεζών:

α) Κοινόχρηστος χώρος πρώην ΚΤΕΛ.

 Δ) ΠΕΖΟΔΡΟΜΟΙ

 Τμήματα των κάτωθι πεζόδρομων:

α) Στον Πεζόδρομο οδού Έρκυνας, κατά μήκος αυτής και στη βόρεια πλευρά της επί των προσόψεων των ΚΥΕ καθώς και στην νότια πλευρά της -έναντι των καταστημάτων- με την προϋπόθεση να απομένει ενδιάμεσα ελεύθερο τμήμα πεζοδρόμου με ελάχιστο πλάτος 3,00 μ. για την ομαλή διέλευση των πεζών.

β) Στον Πεζόδρομο οδού Υψηλάντη

γ) Στον Πεζόδρομο της οδού Μπουφίδου,

* κατά μήκος αυτής και στη βόρεια πλευρά της επί των προσόψεων των ΚΥΕ, για το τμήμα της που τέμνεται από τις οδούς Καλλιαγκάκη και Σπυρίδωνος, με πλάτος παραχωρουμένου κοινοχρήστου χώρου 3,20 μ.
* κατά μήκος αυτής και στη βόρεια πλευρά της επί των προσόψεων των ΚΥΕ, για το τμήμα της που τέμνεται από τις οδούς Σπυρίδωνος και Φίλωνος, με όριο πλάτους παραχωρουμένου κοινόχρηστου χώρου την διάβαση των τυφλών (2,50μ.). Για το ίδιο τμήμα της οδού Μπουφίδου, στη νότια πλευρά της, με πλάτος παραχωρουμένου κοινοχρήστου χώρου 3,20μ. (έως κορμούς δέντρων), εκτός των περιπτώσεων που υφίσταται ανάπτυξη τραπεζοκαθισμάτων και στην απέναντι πλευρά της οδού, οπότε το πλάτος του παραχωρουμένου κοινοχρήστου χώρου θα είναι 2,50μ. εκατέρωθεν. Σε κάθε περίπτωση το ελάχιστο πλάτος του πεζόδρομου της οδού Μπουφίδου που απομένει για την διέλευση των πεζών και οχημάτων έκτακτης ανάγκης ή οχημάτων φορτοεκφόρτωσης, θα είναι 5,00 μ.
* κατά μήκος αυτής και στη νότια πλευρά της επί των προσόψεων των ΚΥΕ, για το τμήμα της που τέμνεται από τις οδούς Φίλωνος και Ανδρεαδάκη, με πλάτος παραχωρουμένου κοινοχρήστου χώρου 4,00 μ. (έως την ευθεία του μάρμαρου).

δ) Στον Πεζόδρομο οδού Τροφωνίου

* Κατά μήκος αυτής και στο βόρειο τμήμα της επί των προσόψεων των ΚΥΕ, με την προϋπόθεση να απομένει ελεύθερο τμήμα πεζοδρόμου με ελάχιστο πλάτος 6,00 μ. στο στενότερο παρόχθιο τμήμα της και ελάχιστο πλάτος 10,00 μ. στο τμήμα της εισόδου της από τον Ι.Ν. Μητροπόλεως για την ομαλή διέλευση των πεζών.

 Ειδικότερα καθορίζεται τμήμα πλάτους 2,5 μ του κάθετου πεζόδρομου μεταξύ των καταστημάτων υγειονομικού ενδιαφέροντος της οδού Τροφωνίου να απομένει ελεύθερο εκατέρωθεν για την διέλευση των πεζών, το δε υπόλοιπο να δοθεί προς ενοικίαση για ανάπτυξη τραπεζοκαθισμάτων.

ε) Στον Πεζόδρομο της οδού Πρωτέως

στ) Στον πεζόδρομο της οδού Χριστοδούλου

ζ)Στον Πεζόδρομο της οδού Ορφέως

 Κατά μήκος αυτής, στο βόρειο και στο νότιο τμήμα της με την προϋπόθεση να απομένει ελεύθερο τμήμα πεζοδρόμου με ελάχιστο πλάτος 2,00 μ. για την ομαλή διέλευση των πεζών.

η) Στον Πεζόδρομο της οδού Καποδιστρίου, στο βορειοδυτικό τμήμα της πλάτους 2,00 μ.

θ) Στον Πεζόδρομο της οδού Κοραή, που τέμνει τις οδούς Μπουφίδου και Γεωργαντά, στο νοτιοανατολικό τμήμα της πλάτους 2,00μ.

ι) Στον πεζόδρομο της οδού Σπυροπούλου (τμήμα της οδού) από την μεριά των ιδιοκτησιών & όχι του Δικαστικού Μεγάρου**,** με μέγιστο παραχωρούμενο πλάτος 2,5μ. έμπροσθεν των καταστημάτων Υ.Ε.

Εντός των πεζοδρόμων καθορίζεται επίσης το ωράριο φόρτωσης – εκφόρτωσης εμπορευμάτων στις επιχειρήσεις με οχήματα από 6 πμ έως 9πμ.

Ειδικότερα θα επιτρέπεται στον πεζόδρομο Τροφωνίου, η διέλευση από οχήματα φόρτωσης- εκφόρτωσης που είναι απαραίτητα για την πραγματοποίηση των εκδηλώσεων στους χώρους εκδηλώσεων της περιοχής της Κρύας (ανοικτό θέατρο, ισόγειο Νερόμυλου, Συνεδριακό Κέντρο κλπ).

 Ε) ΕΙΔΙΚΕΣ ΠΕΡΙΠΤΩΣΕΙΣ

Να ενοικιάζονται τμήματα των εξής κοινόχρηστων χώρων:

α) Οδός Λεβάδου

β) Το πεζοδρόμιο επί της οδού Ελ. Βενιζέλου εμπρός στο 2ο Δημοτικό Σχολείο για τοποθέτηση τραπεζιών καταστήματος υγειονομικού ενδιαφέροντος που βρίσκεται απέναντι εφόσον δεν παρεμποδίζεται η ομαλή διέλευση των πεζών και με την προϋπόθεση ότι τα εν λόγω τραπεζοκαθίσματα θα τοποθετούνται μόνο όταν τα σχολεία είναι κλειστά.

γ) Τμήμα στην συμβολή των οδών Ελ. Βενιζέλου και Ι. Λάππα έμπροσθεν του καταστήματος υγειονομικού ενδιαφέροντος, για ανάπτυξη τραπεζοκαθισμάτων .

δ) Παραχωρείται ατελώς η χρήση πεζοδρομίων και λοιπών κοινοχρήστων χώρων έμπροσθεν των επιχειρήσεων για διενέργεια εγκαινίων, που δεν θα ξεπερνά τις 3 ώρες, κατόπιν αιτήματος των ενδιαφερομένων.

ΣΤ) ΠΕΡΙΠΤΕΡΑ

1. Να ενοικιάζονται οι χώροι στις πλευρές των περιπτέρων σύμφωνα με τις κείμενες διατάξεις καθώς και τις κανονιστικές διατάξεις της ΑΔΣ 264/2015 (Νέος Κανονισμός Περιπτέρων) λαμβανομένων υπόψη των δεσμεύσεων για το ελάχιστο πλάτος πεζοδρομίου (κατηγορία 1-πεζοδρόμια).
2. Να συμπεριλαμβάνονται στους κοινόχρηστους χώρους των περιπτέρων και οι χώροι που καταλαμβάνουν οι κατασκευές των περιπτέρων (κουβούκλια), κατ΄ εφαρμογή των διατάξεων του Ν. 4093/2012, όπως αντικαταστάθηκε με τις διατάξεις του Ν.4257/14.
3. Για την χρήση των κοινοχρήστων αυτών χώρων να καθοριστεί τέλος χρήσης, σύμφωνα με τις κείμενες διατάξεις.

Ζ) ΟΠΩΡΟΠΩΛΕΙΑ (άρθ. 13 της Υγειονομικής Διάταξης Υ1γ/Γ.Π./οικ. 47829/21-6-2017)

Να επιτρέπεται η παραχώρηση κοινοχρήστου χώρου επί της πρόσοψης των καταστημάτων πλέον της οικοδομικής γραμμής του κτιρίου, με απαραίτητη προϋπόθεση να απομένει το αναγκαίο πλάτος πεζοδρομίου για την διέλευση των πεζών.

Η) ΗΛΕΚΤΡΟΝΙΚΑ ΠΑΙΓΝΙΑ

 Να επιτρέπεται η ενοικίαση χώρου για αυτή τη χρήση όπου αυτό είναι εφικτό.

Θ) Να επιτρέπεται η πώληση χριστουγεννιάτικων, αποκριάτικων και πασχαλινών ειδών στα πεζοδρόμια που ενοικιάζονται .

II) Τον καθορισμό κοινοχρήστων χώρων για πρόσκαιρη χρήση που δεν βρίσκονται προ καταστημάτων ή στην προβολή αυτών, έως δέκα (10) μέρες αποκλειστικά για τη διεξαγωγή εκδηλώσεων κοινωνικής αλληλεγγύης ή δράσεων τουριστικής, πολιτιστικής, καλλιτεχνικής ή δημόσιας εμπορικής προβολής της Δημοτικής Ενότητας Λιβαδειάς που μπορούν να χρησιμοποιηθούν ως εξής:

 α) Η πλατεία Εθνικής Αντίστασης

 β) Η πλατεία Μαγιάκου (Ταμπάχνα)

 γ) Η πλατεία Οδ. Ανδρούτσου

 δ) Η πλατεία Αγ. Μελετίου

 ε) Η πλατεία μπροστά από το Δικαστικό Μέγαρο

 στ) Η πλατεία Αθ. Διάκου-Μητροπόλεως

 ζ) Οι πλατείες των οικισμών Ελικώνα, Ανάληψης & Τσουκαλάδων

 η) Η πλατεία Λάμπρου Κατσώνη (πάρκο).

 θ) Υπαίθριος δημοτικός χώρος Κρύας έναντι του Συνεδριακού Κέντρου «Χρήστος Παλαιολόγος»

ι) H περιοχή του πεζόδρομου Ορφέως πίσω από την ALPHA BANK, εκτός από τις εορταστικές περιόδους που πιθανόν κάνει χρήση ο δήμος.

ΙΙΙ) Τον καθορισμό των κάτωθι χώρων που να επιτρέπεται η δραστηριοποίηση φυσικών προσώπων προς υπαίθρια διάθεση έργων τέχνης, καλλιτεχνημάτων, χειροτεχνημάτων και λοιπών έργων πρωτότυπης, αποκλειστικά δικής τους, καλλιτεχνικής δημιουργίας ή Φορέων Κοινωνικής και Αλληλέγγυας Οικονομίας (Κ.ΑΛ.Ο.) για τη διάθεση αποκλειστικά έργων ιδίας παραγωγής των μελών τους, εφόσον λάβουν διοικητική άδεια σύμφωνα με την κείμενη νομοθεσία από τον δήμο Λεβαδέων:

α) Η περιοχή των πηγών της Κρύας

β) Ο χώρος κάτω από το πρώην ΚΤΕΛ

* Να πραγματοποιούνται συνεχείς έλεγχοι για την εφαρμογή της ισχύουσας νομοθεσίας και των κανονιστικών διατάξεων περί της παραχώρησης και χρήσης κοινοχρήστων χώρων από τους ιδιοκτήτες καταστημάτων και άλλους πολίτες, οι οποίοι πρέπει να τηρούν τις υποχρεώσεις τους.
* Να υπάρξει οριοθέτηση των κοινόχρηστων χώρων για την τοποθέτηση τραπεζοκαθισμάτων.
* Η Τεχνική Υπηρεσία του Δήμου Λεβαδέων να συντάξει μελέτη για το αν δύναται ο παρόχθιος χώρος του ποταμού Έρκυνα (και ποια συγκεκριμένα τμήματα αυτού), να συμπεριληφθεί στους προς ενοικίαση κοινόχρηστους χώρους

**2.** Δημοτική Κοινότητα **Κυριακίου**

Καθορίζει τα τμήματα των κοινόχρηστων χώρων της Δημοτικής Κοινότητας που μπορούν να παραχωρηθούν για χρήση :

1) α) Πλατεία Τιμίου Προδρόμου

 β) Πλατεία Αγίου Νικολάου

2) Οδός 3ης Οκτωβρίου 1943 και πεζοδρόμια

3) Τμήμα επί της οδού 3ης Οκτωβρίου 1943 , από φούρνο Γ. Καραλή έως το Δημοτικό Σχολείο, ως χώρο πλανόδιων πωλητών

**3**. Δημοτική Κοινότητα **Αγίου Γεωργίου**

Καθορίζει τα τμήματα των κοινόχρηστων χώρων της Δημοτικής Κοινότητας που μπορούν να παραχωρηθούν για χρήση :

 **α)** Κεντρική πλατεία (Πλατεία Δημητρίου Κ. Μίχου)

 **β)** Πλατεία που βρίσκεται βόρεια από την οδό Κατσικογιάννη και έμπροσθεν του Κοινοτικού Καταστήματος τηρουμένων των κείμενων διατάξεων για τέτοιου είδους παραχωρήσεις, χωρίς να καταλύεται εξ ολοκλήρου ο κοινόχρηστος χαρακτήρας τους.

**4.** Δημοτική Κοινότητα **Δαύλειας**

Καθορίζει τα τμήματα των κοινόχρηστων χώρων της Δημοτικής Κοινότητας που μπορούν να παραχωρηθούν για χρήση :

α) Τμήμα κοινόχρηστου χώρου εμβαδού 400 τ.μ. της πάνω πλατείας ( Μνημείο Ηρώων Πεσόντων), παραπλεύρως του Κοινοτικού Καταστήματος.

Β) Τμήμα κοινόχρηστου χώρου εμβαδού 20 τ.μ. της πλατείας ανατολικά του Ι.Ν. Αγ.Αναργύρων.

**5.**  Δημοτική Κοινότητα **Χαιρώνειας**

Καθορίζει τα τμήματα των κοινόχρηστων χώρων της Δημοτικής Κοινότητας που μπορούν να παραχωρηθούν για χρήση :

α) Δημοτικός χώρος πάρκινγκ εμβαδού 300 τ.μ. πλησίον και απέναντι από το Μουσείο Χαιρώνειας, ως χώρος για εκδηλώσεις

β) Δημοτικός χώρος εμβαδού 200 τ.μ. πλησίον του Αρχαίου Θεάτρου Χαιρώνειας, επίσης ως χώρος για εκδηλώσειςκαι

γ) Δημοτικός χώρος πρώην λαϊκής αγοράς (πλησίον Στούκη), εμβαδού 200 τ.μ.

δ)Πλατεία Δημαρχείου ως χώρος πολιτιστικών εκδηλώσεων από το Δήμο, εμβαδού 500τ.μ.

6. Δημοτική Κοινότητα **Αγ.Τριάδας**

Καθορίζει τα τμήματα των κοινόχρηστων χώρων της Δημοτικής Κοινότητας που μπορούν να παραχωρηθούν για χρήση :

 Ο χώρος της κεντρικής πλατείας (Ιερός Ναός Αγ. Τριάδας) σε καταστήματα υγειονομικού ενδιαφέροντος.

7. Δημοτική Κοινότητα **Κορώνειας**

Καθορίζει τα τμήματα των κοινόχρηστων χώρων της Δημοτικής Κοινότητας που μπορούν να παραχωρηθούν για χρήση :

Ο χώρος της κεντρικής πλατείας της σε καταστήματα υγειονομικού ενδιαφέροντος, τηρουμένων των κείμενων διατάξεων για τέτοιου είδους παραχωρήσεις, χωρίς να καταλύεται εξ ολοκλήρου ο κοινόχρηστος χαρακτήρας της.

8. Δημοτική Κοινότητα **Αγ. Άννας**

Καθορίζει τα τμήματα των κοινόχρηστων χώρων της Δημοτικής Κοινότητας που μπορούν να παραχωρηθούν για χρήση :

 Ο χώρος της κεντρικής πλατείας της, τηρουμένων των κείμενων διατάξεων για τέτοιου είδους παραχωρήσεις, χωρίς να καταλύεται εξ ολοκλήρου ο κοινόχρηστος χαρακτήρας της.

9. Δημοτική Κοινότητα **Ακοντίου**

Καθορίζει τα τμήματα των κοινόχρηστων χώρων της Δημοτικής Κοινότητας που μπορούν να παραχωρηθούν για χρήση :

Ο χώρος της κεντρικής πλατείας εμβαδού περίπου 300τ.μ.

10. Δημοτική Κοινότητα **Αγ. Βλασίου**

Καθορίζει τα τμήματα των κοινόχρηστων χώρων της Δημοτικής Κοινότητας που μπορούν να παραχωρηθούν για χρήση :

 Ο προαύλιος χώρος του Δημοτικού Σχολείου εμβαδού 300τ.μ. περίπου.

11. Δημοτική Κοινότητα **Λαφυστίου**

Καθορίζει τα τμήματα των κοινόχρηστων χώρων της Δημοτικής Κοινότητας που μπορούν να παραχωρηθούν για χρήση :

α) Ο χώρος της πλατείας του Κοινοτικού Καταστήματος.

β) Έκταση 50 τ.μ. περίπου έμπροσθεν της πλατείας Λαφυστίου.

12. Δημοτική Κοινότητα **Προφήτη Ηλία**

Καθορίζει τα τμήματα των κοινόχρηστων χώρων της Δημοτικής Κοινότητας που μπορούν να παραχωρηθούν για χρήση :

α) Χώρος της κεντρικής πλατείας εμβαδού περίπου 300τ.μ.

13. Δημοτική Κοινότητα **Ανθοχωρίου,**

Καθορίζει τα τμήματα των κοινόχρηστων χώρων της Δημοτικής Κοινότητας που μπορούν να παραχωρηθούν για χρήση :

 Χώρος της κεντρικής πλατείας εμβαδού περίπου 400τ.μ.

 Η απόφαση του Δημοτικού Συμβουλίου να δημοσιευθεί κατά τις διατάξεις του άρθρου 66 του Β.Δ. 24/9-20/10/1958

Το Δ.Σ. εξουσιοδοτεί τον Δήμαρχο να υποβάλλει στον Συντονιστή της Αποκεντρωμένης Διοίκησης Θεσσαλίας – Στερεάς Ελλάδας επικυρωμένο αντίγραφο της απόφασης αυτής.

**Η απόφαση πήρε τον αριθμό 65**

**Η Πρόεδρος του Δ.Σ.**

 **ΧΕΒΑ ΑΘΑΝΑΣΙΑ ( ΝΑΝΣΥ)**

 **ΤΑ ΜΕΛΗ**

|  |  |  |  |
| --- | --- | --- | --- |
|  | ΑΓΝΙΑΔΗΣ ΠΑΝΑΓΙΩΤΗΣ ( ΝΟΤΗΣ  |   |  ΠΙΣΤΟ ΑΠΟΣΠΑΣΜΑ  |
|  | ΓΚΩΝΙΑΣ ΚΩΝ/ΝΟΣ |  |  Λιβαδειά αυθημερόν |
|  | ΙΩΑΝΝΙΔΗΣ ΒΑΣΙΛΕΙΟΣ  |  |  Ο Δήμαρχος Λεβαδέων |
|  | ΚΑΛΛΙΑΝΤΑΣΗΣ ΧΡΗΣΤΟΣ  |  |  |
|  | ΚΑΤΗΣ ΧΑΡΑΛΑΜΠΟΣ |  |  |
|  | ΚΑΦΡΙΤΣΑΣ ΔΗΜΗΤΡΙΟΣ  |  | ΔΗΜΗΤΡΙΟΣ Κ. ΚΑΡΑΜΑΝΗΣ |
|  | ΛΙΑΝΟΣ ΓΕΩΡΓΙΟΣ  |  |   |
|  | ΠΑΠΑΒΑΣΙΛΕΙΟΥ ΑΙΚΑΤΕΡΙΝΗ  |  |  |
|  | ΠΛΙΑΚΟΣΤΑΜΟΣ ΚΩΝ/ΝΟΣ |  |  |
|  | ΠΟΛΥΤΑΡΧΟΥ ΛΟΥΚΑΣ  |  |  |
|  | ΤΟΛΙΑΣ ΔΗΜΗΤΡΙΟΣ  |  |  |
|  | ΤΟΥΜΑΡΑΣ ΒΑΣΙΛΕΙΟΣ  |  |  |
|  | ΤΑΓΚΑΛΕΓΚΑΣ ΙΩΑΝΝΗΣ |  |  |
|  | ΜΕΡΤΖΑΝΗΣ ΚΩΝ/ΝΟΣ |  |  |
|  | ΚΑΛΟΓΡΗΑΣ ΑΘΑΝΑΣΙΟΣ |  |  |
|  | ΓΕΡΟΝΙΚΟΛΟΥ ΛΑΜΠΡΙΝΗ  |  |  |
|  | ΑΡΚΟΥΜΑΝΗΣ ΠΕΤΡΟΣ |  |  |
|  | ΚΟΤΡΟΓΙΑΝΝΟΣ ΓΕΩΡΓΙΟΣ  |  |  |